এদিকে শুক্রবার উত্তরায় যখন বৈঠক চলছিল তখন একটি মিছিল আ স ম আবদুর রবের বাসার সামনের সড়ক প্রদক্ষিণ করে। ‘বঙ্গবন্ধু সৈনিকেরা হুঁশিয়ার সাবধান’, ‘একাত্তরের দালালেরা বাড়াবাড়ি করিস না, বাড়াবাড়ি করিস না-পিঠের চামড়া থাকবে না’; ‘জয় বাংলা-জয় বঙ্গবন্ধু’; ‘অ্যাকশন, অ্যাকশন-ডাইরেক্ট অ্যাকশন’ ইত্যাদি স্লোগান দিচ্ছিল মিছিলকারীরা। রবের বাসার সামনে পুলিশ থাকলেও মিছিলকারীদের কিছু বলেনি। তারা স্লোগান দিতে দিতে চলে যায়।